**KONFIDENCIALIOS INFORMACIJOS NEATSKLEIDIMO**

**SUTARTIS**

2025 m. [įrašyti] [įrašyti] d.

Vilnius

**Viešoji įstaiga Lietuvos nacionalinis radijas ir televizija** (toliau – **LRT**),atstovaujama [įrašyti] departamento vadovo [įrašyti], veikiančio (-ios) pagal LRT generalinio direktoriaus 2019 m. balandžio 18 d. įsakymą Nr. 1RA-68 „*Dėl viešosios įstaigos Lietuvos nacionalinio radijo ir televizijos reglamento patvirtinimo*“ ir

[įrašyti] (toliau – **Paslaugų teikėjas**), atstovaujamas [įrašyti], veikiantis (-i) pagal [įrašyti],

toliau abi vadinami „**Šalimis**“, o kiekviena atskirai „**Šalimi**“;

**Šalys, atsižvelgdamos į tai, kad:**

1. Paslaugų teikėjas, pagal [įrašyti sutarties pavadinimą, datą, numerį, kurios pagrindu teikiamos paslaugos] (toliau – **Pagrindinė** **sutartis**), įsipareigoja teikti LRT [įrašyti paslaugos pavadinimą] (toliau – **Paslaugos**);
2. LRT, siekdama suteikti galimybę Paslaugų teikėjui tinkamai teikti Paslaugas ir atlikti kitus su Paslaugoms įgyvendinti būtinus veiksmus, leis Paslaugų teikėjui susipažinti su dalimi LRT valdomos konfidencialios (viešai neskelbiamos) LRT informacijos (toliau – **Konfidenciali** **informacija**);
3. Siekdamos bendradarbiauti ir numatydamos galimą LRT Konfidencialios informacijos atskleidimą bei siekdamos tinkamai apsaugoti LRT valdomą Konfidencialią informaciją, taip užtikrinant teisėtus LRT interesus,

Sudaro šią Konfidencialios informacijos neatskleidimo sutartį (toliau – **Sutartis**) ir susitaria dėl žemiau nurodytų aplinkybių:

1. **Konfidencialia informacija yra laikoma:** 
   1. vykdant LRT veiklą, sukaupta ir kaupiama, taip pat LRT disponuojama, konfidenciali, Tretiesiems asmenims viešai neprieinama vertinga ir saugoma informacija: žodinė – t. y., egzistuojanti žmogaus atmintyje ir neišsaugota (neišreikšta) jokia materialia forma; rašytinė – saugoma materialioje laikmenoje (fiziniu ar elektroniniu formatu), bet kokios rūšies ar prigimties ir išreikšta bet kokiomis priemonėmis, nepriklausomai nuo laikmenos, kanalo, saugojimo ar perdavimo įrangos rūšies (kuri gali būti laikoma dokumentuose, kompiuteriuose, įvairiose informacijos (įskaitant skaitmeninėse) laikmenose, informacinėse sistemose (duomenų bazėse), debesijoje, brėžiniuose, schemose ir kitose laikmenose);
   2. Konkretaus pobūdžio informacija, įskaitant, bet neapsiribojant:
      1. **žinios apie LRT personalą ir valdymo struktūrą** (darbuotojų veiklos vertinimo duomenys; mokomoji ir vertinimo medžiaga, kurią parengė ir naudoja LRT, kita informacija, susijusi su LRT personalo ir valdymo struktūra);
      2. **žinios apie LRT valdymo procesus** (LRT rinkodaros planavimo ir valdymo dokumentai, kita informacija, susijusi su LRT valdymo procesais);
      3. **finansinė – ekonominė LRT informacija** (ūkinės komercinės ir finansinės – ekonominės veiklos projektai, planai, prognoziniai rodikliai, kūrimo metodai, kita finansinė – ekonominė LRT informacija);
      4. **informacija apie LRT IT sistemas, intelektinę nuosavybę** (viešai neskelbiamos žinios apie LRT kuriamus arba LRT užsakymu kuriamus intelektinės nuosavybės objektus ir susijusią informaciją, informacija apie naujas idėjas, naujus produktus, jų projektus, modelius, techninius aprašymus, preliminarius skaičiavimus ir kitus susijusius dokumentus, rinkodarą ir pardavimą, verslo planus, tyrimus, gamybines paslaptis, praktinę patirtį („*know-how*“); technologiniai parametrai, naujų technologijų, programinės įrangos kūrimo, įsigijimo procesų, naujų technologinių procesų, įrangos, įrangos modernizavimo bei modifikavimo duomenys, procesų programinis aprūpinimas; žinios apie duomenų, informacijos ir duomenų bazių technines, funkcines ir organizacinės saugumo priemones; viešai neskelbiamos žinios, informacija apie esamas ir / ar būsimas LRT priklausančių teritorijų, pastatų, patalpų apsaugos priemones, kita informacija apie LRT intelektinę nuosavybę, IT sistemas);
      5. **kita LRT informacija** (informacija, kuri, jei atskleista, gali būti žalinga LRT ar su ja susijusių asmenų interesams ir / ar reputacijai; kita bet kokia LRT informacija, turinti faktinę ar potencialią vertę dėl to, kad jos nežino tretieji asmenys ir ji negali būti laisvai prieinama, kurios atskleidimas galėtų pakenkti LRT interesams, įvaizdžiui, finansinei padėčiai; bet kokia kita informacija, esanti faktiškai ar potencialiai vertinga dėl aplinkybių, jog ji nėra bendrai žinoma ir LRT nepageidauja, kad ji būtų atskleista, nepriklausomai nuo to, ar tokia informacija liečia pačią LRT ar ne, ar ji perduota LRT ar su ja susijusiam asmeniui, ir ar ji susijusi ar nesusijusi su tokio asmens užimamomis pareigomis, ar ne);
      6. kita LRT valdoma informacija ar dokumentai, parengti LRT, kuriuose yra šios Sutarties 1.1 p. ir 1.2 punktuose nustatytus kriterijus atitinkančios informacijos.
   3. kita informacija, kuri LRT yra laikoma konfidencialia ir viešai neskelbiama. Tokios informacijos atskleidimo atveju, LRT informuoja Paslaugų teikėją apie tokios informacijos konfidencialumą.
2. **Paslaugų teikėjas yra informuotas, kad:**
   1. Informacijos konfidencialumas yra vertinamas pagal LRT suteiktos informacijos turinį, vadovaujantis šios Sutarties 1.1. - 1.3 p. nustatytais kriterijais, nepriklausomai nuo informacijos gavimo ar laikymo formos bei nepriklausomai nuo žymų „konfidenciali informacija“, „konfidenciali (riboto naudojimo) informacija“ ar analogišką reikšmę turinčių žymų buvimo ar nebuvimo;
   2. esant abejonių, ar tam tikra LRT informacija yra konfidenciali, Paslaugų teikėjas elgiasi su tokia informacija, kaip su Konfidencialia informacija šioje Sutartyje numatyta tvarka;
   3. Konfidencialios informacijos atskleidimu laikoma situacija, kai bent vienas trečiasis asmuo (išskyrus Paslaugų teikėjo tiesioginius darbuotojus ar kitus paslaugas teikiančius asmenis ir tik tokia apimtimi, kiek yra būtina užtikrinti Paslaugų teikimą) sužino ir (ar) jam buvo sudarytos sąlygos sužinoti Konfidencialios informacijos ar jos dalies turinį.
3. **Paslaugų teikėjas įsipareigoja (Konfidencialumo pareigos turinys):**
   1. neatskleisti, neperduoti, nesuteikti prieigos ar kitu būdu neperleisti jokiomis prieinamomis komunikacijos priemonėmis ar informacijos laikmenomis Konfidencialią informaciją sudarančių duomenų tretiesiems asmenims, išskyrus teisės aktuose ir šioje Sutartyje nurodytus atvejus arba gavus rašytinį LRT sutikimą atskleisti suteiktą Konfidencialią informaciją;
   2. naudoti Konfidencialią informaciją tik tokia apimtimi, kiek yra būtina šios Sutarties vykdymo tikslais;
   3. nedaryti gautos Konfidencialios informacijos kopijų, nuorašų ar kitokių įrašų apie Konfidencialią informaciją, išskyrus, kai yra gaunamas LRT rašytinis sutikimas;
   4. nesinaudoti LRT Konfidencialia informacija, jeigu dėl tokio naudojimo galėtų būti pažeisti Konfidencialią informaciją pateikusios LRT interesai bei teisėti lūkesčiai;
   5. laikyti ir saugoti duomenų laikmenas, dokumentus, užrašus, elektroninio pašto žinutes ir materialines vertybes, kuriose yra Konfidenciali informacija taip, kad jie nebūtų laisvai prieinami asmenims, kurie neturi teisės susipažinti su šia Konfidencialia informacija;
   6. imtis visų priemonių, reikalingų tam, kad būtų išvengta neteisėto, atsitiktinio ar neatsargaus Konfidencialios informacijos gavimo, atgaminimo, panaudojimo ar atskleidimo;
   7. nedelsiant pranešti LRT, jeigu Paslaugų teikėjui kilo įtarimas arba tapo žinoma, kad Konfidenciali informacija buvo atskleista asmenims, neturintiems prieigos teisės prie Konfidencialios informacijos;
   8. imtis visų kitų įmanomų priemonių, kad Konfidenciali informacija nebūtų atskleista, prarasta ar kitaip nebūtų pažeistas jos slaptumas ir saugumas.
4. **Privalomo Konfidencialios informacijos atskleidimo Lietuvos Respublikos įstatymų ar kitų teisės aktų pagrindu atveju, Šalys įsipareigoja:**
   1. nedelsiant, bet ne vėliau kaip iki prievolės įvykdymo atskleisti LRT Konfidencialią informaciją pagal šiame Sutarties punkte nustatytus kriterijus, informuoti kitą Šalį apie tokį reikalavimą atskleisti Konfidencialią informaciją;
   2. pateikti Konfidencialią informaciją pateikusiai Šaliai įrodymą, kad toks atskleidimas yra būtinas;
   3. atskleisti LRT Konfidencialią informaciją tik tokia apimtimi, kiek tai yra būtina pagal atitinkamų teisės aktų nuostatas.
5. **LRT rašytinio prašymo pagrindu Paslaugų teikėjas nedelsiant privalo:**
   1. grąžinti LRT Konfidencialią informaciją arba tokią informaciją sunaikinti;
   2. užtikrinti, kad asmenys kuriems buvo atskleista Konfidenciali informacija, sunaikins visus dokumentus, analizes, tyrimus, pastabas ir jų kopijas, kuriuose buvo LRT Konfidencialios informacijos arba kurie buvo paruošti, vadovaujantis LRT suteikta Konfidencialia informacija;
   3. pateikti rašytinį patvirtinimą LRT apie šiame Sutarties punkte įvykdytus įsipareigojimus.
6. **Sutarties galiojimas.**
   1. Šioje Sutartyje nustatyti Paslaugų teikėjo įsipareigojimai Konfidencialios informacijos atžvilgiu galioja visą Šalių bendradarbiavimo pagal Pagrindinę sutartį laikotarpį ir penkerius (5) metus po Pagrindinės sutarties galiojimo pabaigos.
7. **Atsakomybė.**
   1. Paslaugų teikėjas, pažeidęs šios Sutarties reikalavimus, privalo atlyginti LRT patirtus nuostolius.
8. **Baigiamosios nuostatos.**
   1. Šioje Sutartyje nustatyta Konfidencialumo pareiga yra taikoma visai informacijai, kurią Šalys gavo viena iš kitos visą Pagrindinės sutarties ir šios Sutarties galiojimo laikotarpį bei informacijai, gautai derybų etape iki Pagrindinės sutarties ir šios Sutarties.
   2. Sutartis gali būti keičiama ar papildoma tik rašytiniu Šalių susitarimu. Sutarties pakeitimai ir papildymai įsigalioja nuo jų pasirašymo momento.
   3. Visi ginčai, kylantys dėl Sutarties vykdymo sprendžiami Šalių derybomis, o nepavykus susitarti, vadovaujantis Lietuvos Respublikos teisės aktuose numatyta tvarka.
   4. Sutartis sudaryta 2 (dviem) vienodą juridinę galią turinčiais egzemplioriais, po vieną kiekvienai Šaliai.

\*\*\*\*\*\*\*

**ŠALIŲ REKVIZITAI IR PARAŠAI:**

|  |  |
| --- | --- |
| **LRT** | **PASLAUGŲ TEIKĖJAS** |
| **Viešoji įstaiga Lietuvos nacionalinis**  **radijas ir televizija**  Įstaigos kodas 124241078  PVM kodas: LT 242410716  S. Konarskio g. 49, LT-03123 Vilnius  A/sLT884010042400043899  Luminor bank AS Lietuvos skyrius  Banko kodas: 40100   |  |  | | --- | --- | | [įrašyti] departamento vadovas [įrašyti]  [Vardas, Pavardė] | \_\_\_\_\_\_\_ \_\_\_\_\_\_\_\_\_\_\_\_\_\_  [įrašyti pasirašantįjį asmenį] | | [įrašyti]  [įrašyti]  [įrašyti]  Telefono numeris [įrašyti]  A/s LT [įrašyti] Swedbank  Banko kodas: [įrašyti] |