## Pirkimo sąlygų 8 priedas „Demonstracijos aprašymas“

Tiekėjų siūlomų DARBUOTOJŲ VEIKLOS VERTINIMO PROGRAMINĖS ĮRANGOS demonstracijos aprašymas

1. Šiame priede pateikiamas tiekėjų siūlomų darbuotojų veiklos vertinimo programinės įrangos (toliau – DVV) demonstracijos aprašymas, pagal kurį bus vertinamas tiekėjo pasiūlymo atitikimas Techninės specifikacijos 1 lentelėje numatytiems funkcionalumų reikalavimams, t. y. patikrinta ar tiekėjo siūlomas pirkimo objektas (DVV) atitinka Techninėje specifikacijoje nustatytus funkcinius ir nefunkcinius reikalavimus.
2. Perkančioji organizacija į siūlomos DVV sistemos demonstraciją pakvies tik tuos tiekėjus, kurių pasiūlymai atitiks Bendrųjų pirkimo sąlygų 17.3.1 punktą.
3. Kiekvienas tiekėjas turės pademonstruoti siūlomos DVV sistemos veikimą nuotoliniu būdu. Nuotoliniu būdu demonstracija bus vykdoma Microsoft Teams priemonėmis. Tiekėjas neprivalo turėti Microsoft Teams programinės įrangos. Tiekėjai turi pasirūpinti visa reikalinga kompiuterine įranga demonstracijai.
4. Perkančioji organizacija pasiūlymo vertinimo tikslais įrašys demonstraciją. Demonstracijos įrašas nebus teikiamas kitiems tiekėjams.
5. Apie demonstracijos datą ir laiką Perkančioji organizacija informuos kiekvieną tiekėją atskirai CVP IS pranešimu išsiųsdama kvietimą. Kvietime bus detalizuota nuotolinio DVV sistemos demonstravimo tvarka. Demonstracija bus vykdoma individualiai su kiekvienu tiekėju, t. y. vieni kitų demonstracijose tiekėjai dalyvauti negalės.
6. Demonstracija bus vykdoma lietuvių kalba.
7. Tiekėjo siūlomos DVV sistemos demonstravimo tvarka:
   1. Planuojama demonstracijos metu įvertinti tiekėjo siūlomos DVV sistemos atitiktį apie 20-30 proc. funkcionalumų, aprašytų Techninės specifikacijos 1 lentelėje.
   2. Konkretų pademonstruotinų funkcionalumų skaičių Perkančioji organizacija nurodys kvietime. Demonstracijos metu Perkančioji organizacija, kilus abejonių, turi teisę paprašyti pademonstruoti daugiau funkcionalumų nei buvo nurodyta kvietime.
   3. Tiekėjų siūlomas DVV sistemas vertins Perkančiosios organizacijos paskirti ekspertai.
   4. Demonstracijos metu Perkančiosios organizacijos ekspertai nurodys konkrečius pademonstruotinus funkcionalumus, kuriuose juos paprašys pademonstruoti, t. y. tiekėjai turi būti pasiruošę pademonstruoti visus Techninėje specifikacijoje nustatytus funkcionalumus.
   5. Visų tiekėjų bus prašoma pademonstruoti DVV sistemų atitikimą tiems patiems funkcionalumams, išskyrus kai dėl kilusių abejonių konkretaus tiekėjo bus prašoma pademonstruoti daugiau funkcionalumų.
8. Perkančiosios organizacijos ekspertai demonstracijos metu vertins kiekvieną demonstruojamą funkciją atskirai nustatydami ar pademonstruota funkcija atitinka ar neatitinka konkretų Techninės specifikacijos reikalavimą.
9. Jeigu bent vienas demonstruojamas funkcionalumas neatitiks Techninės specifikacijos reikalavimu aprašyto funkcionalumo, pasiūlymas bus atmestas kaip neatitinkantis Techninės specifikacijos reikalavimų.

\_\_\_\_\_\_\_\_\_\_